《送天约胡子春》
宋代·何梦桂

世人方熙熙，我独处落落。
世人方昭昭，我独混浊浊。
我行艺固疑，世弃我自乐。
马蹄践霜雪，宁期受刻雒。
彘尻登俎豆，何如食糟粕。
不知帝悬解，甘受人犍韄。
回首观环中，乾坤本寥廓。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。